एआइसीटीई ने शिक्षा की गुणवत्ता में सुधार के लिए भी कुछ निर्णय लिए हैं। इनमें पिछले पांच वर्षों में 30 फीसद से कम दाखिले देने वाले कॉलेजों और संस्थानों को बंद करने का फैसला सबसे बड़ा है। उनके मुताबिक जो संस्थान पिछले पांच साल में 30 फीसद सीटों पर भी दाखिले नहीं कर पा रहा है, उसकी गुणवत्ता बेहतर रह ही नहीं सकती। इसीलिए हमने ऐसे संस्थानों को तुरंत बंद करने का निर्णय लिया है। एआइसीटीई ने इन संस्थानों के बंद होने से इन में प्रवेश लेने वाले छात्र उन संस्थानों का रुख करेंगे जहां अधिक बच्चों को प्रवेश हो रहा है। इससे इन संस्थानों को अधिक विद्यार्थियों के साथ फंड भी ज्यादा मिलने लगेगा जिससे शिक्षा की गुणवत्ता में सुधार होगा। इसके अलावा हम हर वर्ष पाठ्यक्रम में जरूरी चीजों को जोड़ने और गैरजरूरी चीजों को हटाएंगे ताकि बच्चों को बेहतर गुणवत्ता की शिक्षा प्राप्त हो सके। एआइसीटीई ने विभिन्न आइआइटी के प्रोफेसरों और उद्योगों के विशेषज्ञों की एक कमेटी बनाई है जो इंजीनियरिंग की हर ब्रांच का मॉडल पाठ्यक्रम तैयार कर रही है जिसे देश भर में लागू किया जाएगा।